П Р О Т О К О Л   №  5
от заседание на комисия “Бюджет и финанси”,
проведено на 14 февруари 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Гергана Мутафова
Калина Чапкънова
Севдалин Мавров

ОТСЪСТВА	: Георги Кузманов

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Петър Станков - началник отдел "УКЦОП".
При обсъжданията по точка 26 присъства Ралица Виденова - началник отдел „ФРА“.

Корекции на бюджета на органите на съдебната власт за 2018 г.

1. ОТНОСНО: Промяна по бюджета на съдебната власт за 2018 г., на основание ПМС № 15/01.02.2018 г. за одобряване на допълнителни разходи/трансфери за 2018 г. за обезпечаване на Българското председателство на Съвета на Европейския съюз през 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Извършва промяна по бюджета на съдебната власт за 2018 г., на основание ПМС № 15/01.02.2018 г. за одобряване на допълнителни разходи/трансфери за 2018 г. за обезпечаване на Българското председателство на Съвета на Европейския съюз през 2018 г., както следва:
I. УВЕЛИЧАВА РАЗХОДИТЕ ОБЩО С ….
в т.ч. по показатели и подпоказатели, както следва:
Текущи разходи ….
в т.ч. по органи на съдебната власт:
Национален институт на правосъдието ….
II. УВЕЛИЧАВА БЮДЖЕТНИТЕ ВЗАИМООТНОШЕНИЯ С ….
в т.ч. по показатели и подпоказатели, както следва:
Трансфери между бюджета на бюджетна организация и ЦБ (нето) ….
III. УВЕЛИЧАВА МАКСИМАЛНИЯТ РАЗМЕР НА АНГАЖИМЕНТИТЕ ЗА РАЗХОДИ, КОИТО МОГАТ ДА БЪДАТ ПОЕТИ ПРЕЗ 2018 г. С ….
IV. УВЕЛИЧАВА МАКСИМАЛНИЯТ РАЗМЕР НА НОВИТЕ ЗАДЪЛЖЕНИЯ ЗА РАЗХОДИ, КОИТО МОГАТ ДА БЪДАТ НАТРУПАНИ ПРЕЗ 2018 г. С ….
2. УВЕЛИЧАВА бюджета на Националния институт на правосъдието с …. по § 10-00 „Издръжка“, на основание ПМС № 15/01.02.2018 г. за одобряване на допълнителни разходи/трансфери за 2018 г. за обезпечаване на Българското председателство на Съвета на Европейския съюз през 2018 г.
3. На основание чл. 109, ал. 5 от Закона за публичните финанси да се уведоми министъра на финансите за извършената промяна по бюджета на съдебната власт за 2018 г.

2. ОТНОСНО: Искания от органи на съдебната власт за осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2018 г. по § 02-00 „Други възнаграждения и плащания на персонала“ с …. съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата в размер на ….. са за сметка на наличностите по сметки от предходни години по бюджета на съдебната власт.

3. ОТНОСНО: Искане от административния ръководител на Софийски районен съд за осигуряване на средства за изплащане на предявено вземане по изпълнителен лист от 29.09.2017 г., издаден от Софийски апелативен съд.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2018 г. на Софийски районен съд по § 10-00 „Издръжка“ в размер на …. с цел осигуряване на средства за изплащане на предявено вземане по изпълнителен лист от 29.09.2017 г., издаден от Софийски апелативен съд.
Средствата в размер на …. са за сметка на наличностите по сметки от предходни години по бюджета на съдебната власт.

4. ОТНОСНО: Искане от административния ръководител на Районен съд гр. Берковица за осигуряване на средства за закупуване на модули „НАП-уведомления“, „НОИ-обезщетения“ и „Граждански договори“ към програма „Работни заплати“.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Районен съд гр. Берковица за 2018 г. с цел осигуряване на средства за закупуване на модули „НАП-уведомления“, „НОИ-обезщетения“ и „Граждански договори“ към програма „Работни заплати“, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 53-00 „Придобиване на НДА“ на Районен съд гр. Берковица с ….

5. ОТНОСНО: Искане от административния ръководител на Районен съд гр. Оряхово за осигуряване на средства за закупуване на модул „Съдебен призовкар“ към САС „Съдебно деловодство“.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция на бюджета между ВСС и Районен съд гр. Оряхово за 2018 г. с цел осигуряване на средства за закупуване на модул „Съдебен призовкар“ към САС „Съдебно деловодство“, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 53-00 „Придобиване на НДА“ на Районен съд гр. Оряхово с ….

6. ОТНОСНО: Решение на комисия „Управление на собствеността“ по протокол № 4/07.02.2018 г. във връзка с писмо от председателя на Районен съд гр. Нови пазар относно ремонт на покрива на сградата на съда, за сведение.

Комисия „Бюджет и финанси”
Р Е Ш И :

Приема за сведение решение на комисия „Управление на собствеността“ по протокол № 4/07.02.2018 г., т. 2. 

Вътрешно компенсирани промени по бюджета на органи на съдебната власт за 2018 г .

7. ОТНОСНО: Искания за вътрешно компенсирани промени по бюджета на органите на съдебната власт за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 37 от ПМС № 332 от 22.12.2017 г. за изпълнението на държавния бюджет на Република България за 2018 г. и Указанията относно изпълнението на бюджета на съдебната власт за 2018 г.
1. НАМАЛЯВА бюджета на органите на съдебната власт за 2018 г. по § 01-00 „Заплати” със ….., съгласно Приложение № 1.
2. НАМАЛЯВА бюджета на органите на съдебната власт за 2018 г. по § 10-00 „Издръжка” с ….., съгласно Приложение № 1.
3. УВЕЛИЧАВА бюджета на органите на съдебната власт за 2018 г. по § 02-00 „Други възнаграждения и плащания на персонала” с …., съгласно Приложение № 1.
4. УВЕЛИЧАВА бюджета на органите на съдебната власт за 2018 г. по § 19-00 „Платени данъци, такси и административни санкции” със …., съгласно Приложение № 1.

8. ОТНОСНО: Искане от председателя на Окръжен съд гр. Благоевград за извършване на вътрешно компенсирана промяна по бюджета на съда за 2018 г., с цел осигуряване на средства за изплащане на дължимо обезщетение по КТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за извършване на вътрешно компенсирана промяна по бюджета на Окръжен съд гр. Благоевград за 2018 г. с цел осигуряване на средства за изплащане на дължимо обезщетение по КТ, както следва:
1. НАМАЛЯВА § 01-00 „Заплати и възнаграждения за персонала, нает по трудови и служебни правоотношения“ с ….
2. УВЕЛИЧАВА § 02-00 „Други възнаграждения и плащания на персонала“ с …..

Разни.

11. ОТНОСНО: Писмо с изх. № И-96 от 08.02.2018 г. на Върховен касационен съд с предложение за промяна на Класификаторът на длъжностите в администрацията на съдилищата, съобразно ПМС № 316 на Министерския съвет от 20.12.2017 година.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. На основание Постановление № 316 на Министерския съвет от 20.12.2017 г. и чл. 244, ал. 1 от Кодекса на труда извършва промени считано от 01.01.2018 г.,  както следва:
1.1. В утвърдения с решение на Пленума на ВСС по протокол № 27 от 14.09.2017 г.  Класификатор на длъжностите в администрацията на ВСС, НИП и ИВСС, на основание чл. 341, ал. 3 от ЗСВ, в сила от 01.09.2017 г.:
-  в раздел І ВИСШ СЪДЕБЕН СЪВЕТ, буква „В” ТЕХНИЧЕСКИ ДЛЪЖНОСТИ – ред 29, длъжност „Чистач” и  ред 30, длъжност „Изпълнител” в колона 6 диапазон „от” числата „507” се заменят с „минимална работна заплата за страната”
-  в раздел ІІ НАЦИОНАЛЕН ИНСТИТУТ НА ПРАВОСЪДИЕТО, буква „В” ТЕХНИЧЕСКИ ДЛЪЖНОСТИ – ред 19, длъжност „Чистач/хигиенист”  в колона 6 диапазон „от” числото „507” се заменя с „минимална работна заплата за страната”
- в раздел ІІІ ИНСПЕКТОРАТ КЪМ ВИСШИЯ СЪДЕБЕН СЪВЕТ, буква „В” ТЕХНИЧЕСКИ ДЛЪЖНОСТИ – ред 23, длъжност „Чистач” в колона 6 диапазон „от” числото „507” се заменя с „„минимална работна заплата за страната”.

1.2.  В утвърдения с решение на Съдийската колегия по протокол № 35 от 19.09.2017 г. Класификатор на длъжностите в администрацията на съдилищата на основание чл. 341 от ЗСВ,  в сила от 01.09.2017 г.:
- в раздел ІІ СПЕЦИАЛИЗИРАНА АДМИНИСТРАЦИЯ – ред 17, длъжност „призовкар” в колона 9 диапазон „от” числото „498” се заменя с „минимална работна заплата за страната”.
- в раздел ІІІ ОБЩА АДМИНИСТРАЦИЯ, буква „Б” ТЕХНИЧЕСКИ ДЛЪЖНОСТИ” – ред 30, длъжност „куриер”, ред 31, длъжност „чистач” и ред 32, длъжност „технически изпълнител” в колони 5, 7 и 9 диапазон „от” числата „498” и „485” се заменят с „минимална работна заплата за страната”.
- в раздел ІV УЧЕБНИ БАЗИ – СПЕЦИФИЧНИ ДЛЪЖНОСТИ – ред 36, длъжност „работник кухня”, ред 38, длъжност „сервитьор” и ред 40, длъжност „камериер” в  колона 5 диапазон „от” числата „498” и „485” се заменят с „минимална работна заплата за страната”.

1.3. В утвърдения с решение на Прокурорска колегия по протокол № 29/20.09.2017 г. Класификатор на длъжностите в администрацията на Прокуратура на Република България на основание чл. 341 от ЗСВ, в сила от 01.09.2017 г.:
- в раздел Б.2. ТЕХНИЧЕСКИ ДЛЪЖНОСТИ – ред 28, длъжност „куриер”,  ред 29, длъжност „чистач” и ред 30 длъжност „пазач” в колони 6 и 7 диапазон „от” числата „498”, „485” и „441” се заменят с „минимална работна заплата за страната”.
- в раздел В.СПЕЦИАЛИЗИРАНА АДМИНИСТРАЦИЯ – ред 37, длъжност „призовкар” в колона 7 диапазон „от” числото „498” се заменя с „минимална работна заплата за страната”.
- в раздел С.СПЕЦИФИЧНИ ДЛЪЖНОСТИ – ред 42, длъжност „работник, кухня”, ред 44, длъжност „сервитьор” и ред 46, длъжност „камериер” в колона 6 диапазон „от” числата „441” и „485” се заменят с „минимална работна заплата за страната”.

2. УКАЗВА на административните ръководители на органите на съдебната власт да спазват разпоредбите на чл. 244, ал. 1 от Кодекса на труда и Постановленията на Министерския съвет, с които се определя размера на минималната работна заплата за страната за съответната бюджетна година, тъй като е от тяхна компетентност да променят трудовите възнаграждения на съдебните служители. Утвърдените Класификатори дават тази възможност, като се използват утвърдените суми посочени в диапазон „до”.
3. На основание чл. 341 от ЗСВ  решенията да се предоставят на Пленума на ВСС, Съдийска колегия на ВСС и Прокурорска колегия на ВСС по компетентност.

12. ОТНОСНО: Писмо от Министерство на отбраната на Република България вх. № ВСС – 1392/05.02.2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на чл. 7, ал. 4, т. 1 от ПМС № 258/2005 г. Прокуратурата на Република България и Върховния касационен съд да представят заявките си за финансиране с бюджетни субсидии от държавния бюджет за изпълнение на военновременните задачи по отбраната на страната и на дейностите по отбранително-мобилизационна подготовка (ОМП) за 2019 г., както и отчетите за разходваните средства за 2017 г. във Висшия съдебен съвет.

13. ОТНОСНО: Проект на решение за утвърждаване на Въпросник за състоянието на системата за финансово управление и контрол за 2017 г. в органите на съдебната власт.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УТВЪРЖДАВА Въпросника за състоянието на системите за финансово управление и контрол за 2017 г. в органите на съдебната власт.
2. Въпросникът да се изпрати на служебните страници до органите на съдебната власт за попълване и представяне в срок до 20.03.2018 г.
3. Възлага на Главния секретар на ВСС да организира попълването и представянето на Въпросника за ВСС и неговата администрация в определения срок.

14. ОТНОСНО: Доклад и попълнен въпросник за дейността на звеното за вътрешен одит в Прокуратурата на Република България за 2017 г.

Комисия „Бюджет и финанси”
Р Е Ш И :

1. Приема за сведение Доклада и попълнения въпросник за дейността на звеното за вътрешен одит в Прокуратурата на Република България за 2017 г., на основание чл. 40, ал. 3 от Закона за вътрешния одит в публичния сектор.
2. Предоставя Доклада и попълнения въпросник за дейността на звеното за вътрешен одит в Прокуратурата на Република България за 2017 г.  на …. - директор на дирекция „Вътрешен одит” и му възлага да изготви обобщен годишен доклад за дейността по вътрешен одит в системата на съдебната власт за периода 01.01.2017 г. - 31.12.2017 г., който да се включи в доклада по чл. 20, ал. 3 от ЗФУКПС.

15. ОТНОСНО:Съгласуване на лимит на разходите за представителни цели през 2018 г. на Върховен административен съд, съгласно решение на Пленума на ВСС по протокол № 2/25.01.2018 г., т. 4.3.2.

Комисия „Бюджет и финанси”
Р Е Ш И :

СЪГЛАСУВА за Върховния административен съд лимит на представителните разходи в размер на …. Средствата са в рамките на утвърдения бюджет на Върховния административен съд за 2018 г.

16. ОТНОСНО:Съгласуване на лимит на разходите за представителни цели през 2018 г. на Върховен касационен съд, съгласно решение на Пленума на ВСС по протокол № 2/25.01.2018 г., т. 4.3.2.

Комисия „Бюджет и финанси”
Р Е Ш И :

СЪГЛАСУВА за Върховния касационен съд лимит на представителните разходи в размер на …. Средствата са в рамките на утвърдения бюджет на съда за 2018 г.

17. ОТНОСНО: Решение на Прокурорската колегия на ВСС по протокол № 4/07.02.2018 г. относно предложението на Драгомир Кояджиков и Красимир Шекерджиев - членове на Висшия съдебен съвет, относно изплащане на трудови възнаграждения на членовете на постоянната Комисия по атестирането и конкурсите към съдийската и прокурорската колегии, от квотата на действащите магистрати.

Комисия „Бюджет и финанси”
Р Е Ш И :

Комисия „Бюджет и финанси“ ще се произнесе след получаване на становище от Комисия по правни и институционални въпроси.

18. ОТНОСНО: Извлечение от протокол № 1/15.01.2018 г., т. 5 от заседание на Комисията по атестирането и конкурсите към Съдийската колегия на ВСС. 

Комисия „Бюджет и финанси”
Р Е Ш И :

ОТЛАГА произнасянето по поставения въпрос до анализ на изпълнението на бюджета на съдебната власт за първото тримесечие на 2018 година.

19. ОТНОСНО: Задължения за местни данъци и такси.

Комисия „Бюджет и финанси”
Р Е Ш И :

ДАВА СЪГЛАСИЕ да се платят задълженията за местни данъци и такси за имоти, декларирани по ЕИК на Висш съдебен съвет по общини, както следва: 

ОБЩИНА	АДРЕС	ПРЕДОСТАВЕН ЗА НУЖДИТЕ НА 	ДАНЪК НЕДВИЖИМ ИМОТ	ТАКСА БИТОВИ ОТПАДЪЦИ	
Чепеларе	гр.Чепеларе, ул. "Беломорска" № 48 	 РС, РП и ОЗ Охрана	 	…..	
Шумен	гр. Шумен, ул. "Карел Шкорпил" № 1 	 РС и РП	 	….	
Шумен	гр. Шумен, ул. "Съединение" № 1 	ОС, ОП, РС, РП, ОЗ Охрана, СВ 	 	….	
Шумен	гр. Шумен, ул. "Славянски" № 64, ет.2-3 	 Административен съд	 	….	
Велико Търново	гр. Велико Търново, ул. "Цанко Церковски" № 40	 РС, РП, ОЗ Охрана	 	…..	
Велико Търново	гр. Велико Търново, ул. "Васил Левски" № 16	 АС, ОС, РС, АП, ОП и РП	 	….	
Плевен	гр. Плевен, ул. "П. Р. Славейков" № 21, ет.2-3	 Административен съд	…..	…..	
Плевен	гр. Плевен, ул. "Д. Константинов" № 25	ОС, РС, ОП, РП, ЦРОЗ, ОЗ Охрана	 	…..	
Раднево	гр. Раднево, ул. "Тачо Даскалов" № 1	РС, РП, Сл.О, ОЗ Охрана	 	…...	
Малко Търново	гр. Малко Търново, ул. "Райна Княгиня" № 3	 РС, РП и ОЗ Охрана	 	…..	
Сандански	гр. Сандански, ул. "Македония" № 57	 РС, РП и ОЗ Охрана	 	…...	
Ямбол	гр. Ямбол, ул. "Жорж Папазов" № 1	 Адм. Съд, ОС, РС, ОП, РП и ОЗ Охрана	 	…...	
Карнобат	гр. Карнобат, ул. "Георги Димитров" № 2	 РС, РП и ОЗ Охрана	 	…...	
Пещера	гр. Пещера, ул. „Васил Левски“ № 2А	РС и РП		…...	
Павликени	гр. Павликени, ул. "Атанас Хаджиславчев" № 8	РС, РП, ТСлО, ОЗ Охрана	 	…...	
Харманли	гр. Харманли, пл. "Възраждане" № 11	 РС, и ОЗ Охрана	 	.

…...	

20. ОТНОСНО: Необходимост от сключване на застраховка „Пълно автокаско“ и застраховка „Гражданска отговорност“ на 14 /четиринадесет/ леки автомобили, собственост на ВСС.

Комисия „Бюджет и финанси”
Р Е Ш И :

РАЗРЕШАВА извършването на разход в размер на ….. (….) за сключването на застрахователни полици със ЗАД „ОЗК – Застраховане“ АД за застраховка „Пълно автокаско“ и застраховка „Гражданска отговорност“ на 14 (четиринадесет) броя МПС, собственост на ВСС за срок от 1 (една) година.

Предлага на Пленума на ВСС да приеме следното решение:
УПЪЛНОМОЩАВА г-н …. – ръководител сектор „Логистика“ в АВСС да сключи със ЗАД „ОЗК - Застраховане” АД застрахователни полици за застраховка „Пълно автокаско” и застраховка „Гражданска отговорност“ на 14 (четиринадесет) броя МПС, собственост на ВСС за срок от 1 (една) година.

21. ОТНОСНО: Сключване на договор за извършване на устни и писмени преводи за нуждите на Висшия съдебен съвет.

Комисия „Бюджет и финанси”
Р Е Ш И :

ОТЛАГА приемане на решение с оглед събиране на допълнителна информация относно обстоятелството дали всеки един от оферентите, предоставящи преводаческите услуги имат на разположение лица - преводачи, осъществяващи специализирани юридически преводи на  английски, немски и др. езици. 

22. ОТНОСНО: Предоставяне на 1 брой скенер от наличните в администрацията на ВСС на Районен съд гр. Перник.
Извлечение от протокол № 31/21.11.2017 г. от заседание на КПКИТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ, на основание чл. 11, ал. 5 от ППЗДС, да се предостави на Районен съд гр. Перник безвъзмездно за управление 1 /един/ брой скенер Scanjet Pro 3500 F1 от наличните в администрацията на ВСС, съгласно приложения списък. 

23. ОТНОСНО: Предоставяне на 2 броя скенери от наличните в администрацията на ВСС на Районен съд гр. Троян.
Извлечение от протокол № 30/14.11.2017 г. от заседание на КПКИТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ, на основание чл. 11, ал. 5 от ППЗДС, да се предоставят на Районен съд гр. Троян безвъзмездно за управление 2 /два/ броя скенери Scanjet Pro 3500 F1 от наличните в администрацията на ВСС, съгласно приложения списък. 

24. ОТНОСНО: Изменение и допълнение на Правилата за определяне и изплащане на суми за облекло на магистрати и съдебни служители в ОСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ОДОБРЯВА Правила за изменение и допълнение на Правилата за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт със следните изменения:
1.	В чл. 1, ал. 1 след израза „младши прокурори” се добавя израза „младши следователи”.
2.	В чл. 1, ал. 2 след израза „съдилищата” се добавя израза „и Прокуратура на Република България” и се заличава израза „прокуратурите, Национална следствена служба и следствените отдели”.
3.	Чл. 1, ал. 4  придобива следната редакция: „Средствата за облекло се планират ежегодно по бюджета на съдебната власт от дирекция „Бюджет и финанси” на ВСС, като конкретния размер на сумите за облекло на съдебните служители се утвърждава ежегодно с решение на пленума на ВСС, в зависимост от размера на утвърдените с бюджета на органите на съдебната власт средства по този показател.”
4.	В чл. 2, ал. 1 след думата „длъжност” се добавя израза „пропорционално на отработеното време” и израза „бюджетната сметка” се заменя с  „бюджета”.
5.	Чл. 2, ал. 6  придобива следната редакция „Когато лицата по чл. 1, ал. 1 и ал. 2 излязат в продължителен непрекъснат платен отпуск над три месеца, съгласно чл. 162 от Кодекса на труда, дължат възстановяване на сумата за остатъка над три месеца, пропорционално на времето, през което те не са били на работа.“
6.	В чл. 2, ал. 8 след думата „пенсиониране” се добавя израза „ както и при отсъствие от работа, поради тежко заболяване със степен на трайна инвалидност над 75%, установена по надлежния ред с решение на ТЕЛК”. В изречение второ израза „като това се отразява в обходния лист” се заличава.
7.	 Чл. 2, ал. 9 придобива следната редакция „При преместване/назначаване на лицата по чл. 1, ал. 1 и ал. 2 от един орган на съдебната власт в друг, не се дължи връщане на получените суми за облекло след представяне на документ удостоверяващ назначаването им.“
8.	В чл. 2, ал. 10 съществуващият текст става т. 1, като в края на изречението се добавя израза „ в т.ч. и за първите 135 дни”. Създава т. 2  със следния текст:  „Когато лицата по чл. 1, ал. 1 и ал. 2  ползват отпуск по чл. 163 или чл. 164 от КТ, след като са получили сумите за облекло в пълен размер, дължат възстановяване на средствата пропорционално на неотработеното време.“
9.	В чл. 2, ал. 12 изразът „утвърждаване на средствата за облекло от ВСС“ се заменя с израза  „решение на Комисия  „Бюджет и финанси“ на ВСС с указания за изплащане на средствата за облекло“.
10.	 В чл. 5 думата „ал. 7” се заменя с „ал. 8”.
11.	 В Заключителните разпоредби:
-	§ 1 се заличава
-	 § 2 става § 1, като  израза  „Финанси и бюджет” се заменя с „Бюджет и финанси”
-	§ 3 става § 2

ДОПЪЛНИТЕЛНИ ТОЧКИ:

25. ОТНОСНО: Решение на Комисия по правни и институционални въпроси по протокол № 3/05.02.2018 г. относно разпоредбата на чл. 5, ал. 2 от Правилата за определяне и изплащане на средства за допълнителни трудови възнаграждения.
  
Комисия „Бюджет и финанси”
Р Е Ш И :

ПРЕПРАЩА преписката на създадената работна група за преразглеждане на Правилата за определяне и изплащане на средства за допълнителни трудови възнаграждения.

26. ОТНОСНО: Указания до органите на съдебната власт за разработване на бюджетните прогнози за периода 2019 – 2021 г.

Комисия „Бюджет и финанси”
Р Е Ш И :

1. Утвърждава указанията до органите на съдебната власт и приложенията към тях, относно подготовката на бюджетните прогнози за периода 2019 - 2021 г.
2. Възлага на Главния секретар на ВСС да изпрати на Председателите на ВКС и ВАС, Главния прокурор на Република България, Директора на НИП, Главния инспектор на Инспектората към ВСС и административните ръководители на съдилищата, указанията за подготовка на бюджетните прогнози за периода 2019 - 2021 г., с предложение да представят своите бюджетни прогнози в срок до 19.02.2018 г. /за Прокуратурата на Република България - 20 февруари 2018 г./.
3. На основание чл. 7г от Закона за електронното управление, обобщената информация за планираните разходи в областта на електронното управление и използваните информационни и комуникационни технологии за периода 2019 – 2021 г. да се представи в Държавната агенция „Електронно управление“ за изразяване на писмено становище.
4. Определя следните служители от АВСС, които да изпращат изискваната от Министерство на финансите информация за бюджетната прогноза на съдебната власт за периода 2019 – 2021 г. /съгл. БЮ № 1/12.02.2018 г. на МФ/ в електронен вид:
- …. – началник отдел „Финансови разчети и анализи“, дирекция „Бюджет и финанси“;
- …. – главен експерт в отдел „Финансови разчети и анализи“, дирекция „Бюджет и финанси“.

27. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет на 22.02.2018 г. да бъдат включени следните проекти на решения:

1. Корекции на бюджета на органите на съдебната власт за 2018 г.

1.1. Промяна по бюджета на съдебната власт за 2018 г., на основание ПМС № 15/01.02.2018 г. за одобряване на допълнителни разходи/трансфери за 2018 г. за обезпечаване на Българското председателство на Съвета на Европейския съюз през 2018 г.
1.2. Искания от органи на съдебната власт за осигуряване на средства за изплащане на обезщетения по КТ и ЗСВ.
1.3. Искане от административния ръководител на Софийски районен съд за осигуряване на средства за изплащане на предявено вземане по изпълнителен лист от 29.09.2017 г., издаден от Софийски апелативен съд.
1.4. Искане от административния ръководител на Районен съд гр. Берковица за осигуряване на средства за закупуване на модули „НАП-уведомления“, „НОИ-обезщетения“ и „Граждански договори“ към програма „Работни заплати“.
1.5. Искане от административния ръководител на Районен съд гр. Оряхово за осигуряване на средства за закупуване на модул „Съдебен призовкар“ към САС „Съдебно деловодство“.
2. Вътрешно компенсирани промени по бюджета на органи на съдебната власт за 2018 г .

2.1. Искания за вътрешно компенсирани промени по бюджета на органите на съдебната власт за 2018 г.
2.2. Искане от председателя на Окръжен съд гр. Благоевград за извършване на вътрешно компенсирана промяна по бюджета на съда за 2018 г., с цел осигуряване на средства за изплащане на дължимо обезщетение по КТ.

4. Разни.

4.1. Писмо с изх. № И-96 от 08.02.2018 г. на Върховен касационен съд с предложение за промяна на Класификаторът на длъжностите в администрацията на съдилищата, съобразно ПМС № 316 на Министерския съвет от 20.12.2017 година.
4.2. Писмо от Министерство на отбраната на Република България вх. № ВСС – 1392/05.02.2018 г.
4.3. Проект на решение за утвърждаване на Въпросник за състоянието на системата за финансово управление и контрол за 2017 г. в органите на съдебната власт.
4.4. Необходимост от сключване на застраховка „Пълно автокаско“ и застраховка „Гражданска отговорност“ на 14 /четиринадесет/ леки автомобили, собственост на ВСС.
4.5. Предоставяне на 1 брой скенер от наличните в администрацията на ВСС на Районен съд гр. Перник.
4.6. Предоставяне на 2 броя скенери от наличните в администрацията на ВСС на Районен съд гр. Троян.
4.7. Изменение и допълнение на Правилата за определяне и изплащане на суми за облекло на магистрати и съдебни служители в ОСВ.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						БОЯН МАГДАЛИНЧЕВ